
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ И ИНВЕСТИЦИОННА ПОЛИТИКА И ПОСТОЯННАТА КОМИСИЯ ПО ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ-ПИРДОП, ПРОВЕДЕНО НА 27.05.2024 ГОДИНА

	Днес, 27.05.2024г. от 14.00ч в  Ритуалната зала на община Пирдоп се проведе съвместно заседание на Постоянната комисия по икономика, общинска собственост и инвестиционна политика и Постоянната комисия по териториално устройство, строителство, екология, земеделие и гори към Общински съвет-Пирдоп.

	От състава на Постоянната комисия по икономика, общинска собственост и инвестиционна политика присъстваха: Лало Кирилов Мария Бръмбева, Силвия Георгиева, Ненко Павлов; (Г-н Георги Панов по-късно се присъедини към работата на комисиите.)
   
[bookmark: _Hlk167711888]	От състава на Постоянната комисия по териториално устройство, строителство, екология, земеделие и гори присъстваха: Васил Кафеджиев, Симеон Симеонов, Станислав Готев и Ненко Ненчев; (Г-н Георги Панов по-късно се присъедини към работата на комисиите.)
         Съвместното заседание на Постоянната комисия по икономика, общинска собственост и инвестиционна политика и Постоянната комисия по териториално устройство, строителство, екология, земеделие и гори беше открито и ръководено от Мария Бръмбева- Председател на ПК ИОСИП, която прочете проекта за дневен ред, предварително обявен и предоставен на всички членове на постоянните комисии. Думата беше дадена за предложения и становища по проекта за дневен ред.


        Не постъпиха предложения по проекта за дневен ред.
	След проведеното гласуване с 4 гласа „за”, 0  гласа „против” и 0 гласа „въздържал се” от състава на ПК ИОСИП, след проведеното гласуване  с 4 гласа „за”, 0 гласа „против” и 0 гласа „въздържал се” от състава на ПК ТУСЕЗГ, Постоянните комисии към Общински съвет-Пирдоп ПК ИОСИП и ПК ТУСЕЗГ, приеха 

РЕШЕНИЕ :

 Заседанието да протече при следния ДНЕВЕН РЕД:

1. Докладна записка относно: Приемане на Правилник за организацията, дейността и управлението на фонд „Граждански проекти и инициативи“.
                                                                    Докл.: Ангел Геров- Кмет на Община Пирдоп

2. Докладна записка относно: Допълнение на Годишна програма за управление и разпореждане с имотите –общинска собственост в Община Пирдоп през 2024 година.
                                                                     Докл.: Ангел Геров- Кмет на Община Пирдоп

3. Докладна записка относно: Одобряване на задание, изготвено по реда на чл. 125 от Закона за устройство на територията (ЗУТ) по реда на чл. 124б от ЗУТ и разрешение за изработване на подбобен устройствен план в обхват план за застрояване по реда на чл. 124а от ЗУТ.
                                                                     Докл.: Ангел Геров- Кмет на Община Пирдоп


4. Докладна записка относно: Приемане на инвестиционно намерение на „УИЛНЕЛ КОМПАНИ“ ЕООД за изграждане за своя сметка разширение на водопроводната мрежа на гр. Пирдоп от крайна точка (заглушка), намираща се пред поземлен имот с идентификатор 56407.138.23 по КККР на гр. Пирдоп до поземлен имот с идентификатор 56407.138.46 по КККР на гр. Пирдоп попадаща изцяло в поземлен имот с идентификатор 56407.7.54 по КККР на гр. Пирдоп (публична общинска собственост).
                                                                    Докл.: Ангел Геров- Кмет на Община Пирдоп

5. Докладна записка относно: Промяна в характера на собствеността от публична в частна на поземлен имот общинска собственост.
                                                                     Докл.: Ангел Геров- Кмет на Община Пирдоп

6. Докладна записка относно: Премахване на гаражи общинска собственост находящи се в гр.Пирдоп,  ул. Цар Освободител № 47.
                                                                     Докл.: Ангел Геров- Кмет на Община Пирдоп

7. Доклад записка относно: Повторно разглеждане на докладна записка, относно определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
                                                         Докл.: Кристина Петкова – Председател ОбС Пирдоп


          По т.1 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно: Приемане на Правилник за организацията, дейността и управлението на фонд „Граждански проекти и инициативи“.
	Г-жа Бръмбева даде думата за становища по Докладна записка.
	Отношение взеха:
	А.Геров представи докладната записка, като уведоми комисията, че в законоустановения срок не са постъпили предложения.
	Златка Кънева: Гражданското общество трябва да бъде привлечено в споделена отговорност. 
	Симеон Симеонов: Необходимо е да се направи списък на възможните за финансоране граждански инициативи.
	Лало Кирилов: Считам, че това е полезна инициатива, която трябва да се промотира. 
	Предлагам към Чл.6 от проекта на Правилник  за финансиране от фонд „Граждански проекти и инициативи“ могат да кандидатстват: 
	1. Физически лица с постоянен или настоящ адрес на територията на община Пирдоп, които  към датата на подаване на заявлението нямат непогасени задължения към Общината. 
	2. Общо събрание на собствениците в режим на етажна собственост по смисъла на Закона за управление на етажната собственост.
	от проекта за правилник да се добави нова т.3 
	т.3 Юридически лица с нестопанска цел с адрес на регистрация на територията на Община Пирдоп, които към датата на подаване на заявлението нямат непогасени задължения към Общината.


Не постъпиха други изказвания и г-жа Бръмбева постави на гласуване предложението на г-н Кирилов, а именно да се добави 
	нова т.3 т.3 Юридически лица с нестопанска цел с адрес на регистрация на територията на Община Пирдоп, които към датата на подаване на заявлението нямат непогасени задължения към Общината към чл.6 от Правилник за организацията, дейността и управлението на фонд „Граждански проекти и инициативи“ на Община Пирдоп.

	След проведеното гласуване с 4 гласа „за”, 0  гласа „против” и 0 гласа „въздържал се” от състава на ПК ИОСИП, след проведеното гласуване  с 4 гласа „за”, 0 гласа „против” и 0 гласа „въздържал се” от състава на ПК ТУСЕЗГ, Постоянните комисии към Общински съвет-Пирдоп беше прието следното Становище: 

	На основание чл. 21, ал.2, във връзка с чл. 21, ал. 1, т. 23; чл.17, ал.1, т.6, и чл. 20 от Закона за местното самоуправление и местната администрация,  и чл. 76, ал. 3 от АПК, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :

[bookmark: _Hlk167714608]Общински съвет - Пирдоп	приема допълванение към чл.6 от Правилник за организацията, дейността и управлението на фонд „Граждански проекти и инициативи“ на Община Пирдоп, както следва:
	т.3 Юридически лица с нестопанска цел с адрес на регистрация на територията на Община Пирдоп, които към датата на подаване на заявлението нямат непогасени задължения към Общината.


	Г-жа М. Бръмбева подложи на гласуване Правилник за организацията, дейността и управлението на фонд „Граждански проекти и инициативи“ на Община Пирдоп.
  
[bookmark: _Hlk167711927]След проведеното гласуване с 4 гласа „за”, 0  гласа „против” и 0 гласа „въздържал се” от състава на ПК ИОСИП, след проведеното гласуване  с 4 гласа „за”, 0 гласа „против” и 0 гласа „въздържал се” от състава на ПК ТУСЕЗГ, Постоянните комисии към Общински съвет-Пирдоп беше прието следното Становище: 

	На основание чл. 21, ал.2, във връзка с чл. 21, ал. 1, т. 23; чл.17, ал.1, т.6, и чл. 20 от Закона за местното самоуправление и местната администрация,  и чл. 76, ал. 3 от АПК, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :

Общински съвет - Пирдоп	приема Правилник за организацията, дейността и управлението на фонд „Граждански проекти и инициативи“ на Община Пирдоп, приложен към настоящото предложение.


         По т.2 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно Допълнение на Годишна програма за управление и разпореждане с имотите –общинска собственост в Община Пирдоп през 2024 година.
Г-жа Бръмбева даде думата за становища по Докладна записка.
Г-жа Иванова – специалист „Общинска собственост“ към ОбА Пирдоп даде подробни разяснения, относно местоположението на цитирания в докладната цаписка имот.

Не постъпиха предложения по докладната записка и г-жа Бръмбева постави на гласуване проекта за решение от докладната записка.

	След проведеното гласуване с 4 гласа „за”, 0  гласа „против” и 0 гласа „въздържал се” от състава на ПК ИОСИП, след проведеното гласуване  с  3 гласа „за”, 0 гласа „против” и 1 гласа „въздържал се” от състава на ПК ТУСЕЗГ, Постоянните комисии към Общински съвет-Пирдоп беше прието следното Становище: 

На основание чл.21, ал.1, т.12 от Закона за местното самоуправление и местната администрация, чл.8, ал.9 от Закона за общинската собственост, във връзка с чл.8 ал. 2 от Наредба за общинската собственост, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :

Общински съвет- Пирдоп допълва Годишната програма за управление и разпореждане с имотите – общинска собственост в Община Пирдоп през 2024 година като Вписва в  Раздел III. Описание на имотите, които общината има намерение да предложи за: предоставяне под наем, за продажба, за учредяване на ограничение вещни права, за замяна, за конкретно разпореждане, за възлагане чрез концесия, точка „Б“ – имоти за продажба, нова подточка „21“ – ПИ 56407.149.53 –3171 кв.м.

[bookmark: _Hlk167712583]         По т.3 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно: Одобряване на задание, изготвено по реда на чл. 125 от Закона за устройство на територията (ЗУТ) по реда на чл. 124б от ЗУТ и разрешение за изработване на подбобен устройствен план в обхват план за застрояване по реда на чл. 124а от ЗУТ.

Г-жа Бръмбева даде думата за становища по Докладна записка.

Г-н Ангел Геров представи текста на докладната записка.

Главния архитект на община Пирдоп даде разяснение по докладната записка. Освен одобряване на задание има и допускане за изработване на подбобен устройствен план. Акцентира върху допусната техническа грешка  в предоставеното становище на РИОСВ.

Л. Кирилов – Добре е да дойдат представители от инвеститора А1 и да представят искането.

	След проведената дискусия и появилите се неясноти по докладната записка г-н Ангел Геров оттегли  Докладна записка относно: Одобряване на задание, изготвено по реда на чл. 125 от Закона за устройство на територията (ЗУТ) по реда на чл. 124б от ЗУТ и разрешение за изработване на подбобен устройствен план в обхват план за застрояване по реда на чл. 124а от ЗУТ.

По т.4 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно: Приемане на инвестиционно намерение на „УИЛНЕЛ КОМПАНИ“ ЕООД за изграждане за своя сметка разширение на водопроводната мрежа на гр. Пирдоп от крайна точка (заглушка), намираща се пред поземлен имот с идентификатор 56407.138.23 по КККР на гр. Пирдоп до поземлен имот с идентификатор 56407.138.46 по КККР на гр. Пирдоп попадаща изцяло в поземлен имот с идентификатор 56407.7.54 по КККР на гр. Пирдоп (публична общинска собственост).

	Г-жа Бръмбева даде думата за становища по Докладна записка.
Главния архитект на община Пирдоп направи допълнителни пояснения по докладната записка.

	Не постъпиха предложения по докладната записка и г-жа Бръмева я подложи на гласуване.

	След проведеното гласуване с 4 гласа „за”, 0  гласа „против” и 0 гласа „въздържал се” от състава на ПК ИОСИП, след проведеното гласуване  с 4 гласа „за”, 0 гласа „против” и 0 гласа „въздържал се” от състава на ПК ТУСЕЗГ, Постоянните комисии към Общински съвет-Пирдоп беше прието следното Становище: 

	На основание чл. 21, ал. 1, т. 8 от Закона за местното самоуправление и местната администрация, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :

   
1. Общински съвет – Пирдоп приема инвестиционно намерение на „УИЛНЕЛ КОМПАНИ“ ЕООД за изграждане за своя сметка на разширение на водопроводната мрежа на гр. Пирдоп от крайна точка (заглушка) в поземлен имот с идентификатор 56407.7.54 по плана на гр. Пирдоп, намираща се пред поземлен имот с идентификатор 56407.138.23 по КККР на гр. Пирдоп до поземлен имот с идентификатор 56407.138.46 по КККР на гр. Пирдоп;
	2. Общински съвет – Пирдоп разрешава на Кмета на Община Пирдоп да приеме съответното дарение, изразяващо се в правата, притежавани от „УИЛНЕЛ КОМПАНИ“ ЕООД върху изготвени инвестиционни проекти по части: „Водоснабдяване и канализация“, „Геодезична“ и „Пътна“, относно строеж: „Уличен водопровод Ф125 с един брой водопроводно отклонение към поземлен имот с идентификатор 56407.138.46 по КК и КР на гр. Пирдоп – разширение на водопроводната мрежа на гр. Пирдоп“, с местоположение: от крайна точка на водопроводната мрежа, намираща се пред поземлен имот с идентификатор 56407.138.23 по КККР на гр. Пирдоп през поземлен имот с идентификатор 56407.7.54 по КККР на гр. Пирдоп (територия на транспорта) по КККР на гр. Пирдоп до поземлен имот с идентификатор 56407.138.46 по КККР на гр. Пирдоп в изграждане на разширението на водопровода, в т.ч. използваните материали, труд, и строителни дейности, и възникналите разходи във връзка с издаването на необходимите документи,  в т.ч. за изготвяне на Комплексен доклад за оценка на съответствието на инвестиционния проект, за одобряване на проектната документация и за издаване на разрешение за строеж, както и сума, която да послужи за заплащане възнаграждение по повод сключените договор за авторски надзор и договор за упражняване на строителен надзор преди и по време на строителството.

 	По т.5 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно: Промяна в характера на собствеността от публична в частна на поземлен имот общинска собственост.

Г-н Ангел Геров – Запозна комисиите с докладната записка. Това е първия имот с установено,че е с друго предназначение и трябва да се смени харктера на собствеността. 

 (Г. Панов се присъедини към работата на комисията)

	Не постъпиха предложения по докладната записка и г-жа Бръмбева подложи на гласуване проекта по нея.

[bookmark: _GoBack]	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП, след проведеното гласуване  с 4 гласа „за”, 0 гласа „против” и 1 глас „въздържал се” от състава на ПК ТУСЕЗГ, Постоянните комисии към Общински съвет-Пирдоп беше прието следното Становище: 

	На основание чл.21, ал.1, т.8 от Закона за местното самоуправление и местната администрация, чл.6, ал.1 и ал.3 от Закона за общинската собственост, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :
	1. Общински съвет – Пирдоп  обявява от публична в частна общинска собственост общински поземлен имот с идентификатор 56407.106.55  по Кадастралната карта и кадастралните регистри (ККиКР) на гр.Пирдоп –  землището на гр.Пирдоп местност „Кадъулу“, трайно предназначение на територията: земеделска с начин на трайно ползване : друг вид земеделска земя с площ 3116 кв.м.
	2. Извършената промяна  да бъде отразена в съответния акт за публична  общинска собственост и да се състави нов акт за частна общинска собственост.


      По т.6 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно: Премахване на гаражи общинска собственост находящи се в гр.Пирдоп,  ул. Цар Освободител № 47.

	Г-жа Бръмбева даде думата за становища по Докладна записка.
	Ангел Геров – представи докладната записка.

	Отношение взеха:
	Симеон Симеонов – Това предложение беше от нашата група. Необходимо е полицията да освободи заетите паркоместа в центъра.
	Ангел Геров – Предприети са действия и е освободен центъра на Пирдоп от паркиралите там конфискувани автомобили.

	Други предложения нямаше.
	Г-жа Бръмбева подложи на гласуване проекта на докладната записка.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП, след проведеното гласуване  с 5 гласа „за”, 0 гласа „против” и 0 гласа „въздържал се” от състава на ПК ТУСЕЗГ, Постоянните комисии към Общински съвет-Пирдоп беше прието следното Становище: 

	На основание чл. 21, ал. 1, т. 8,  от Закона за местното самоуправление и местната администрация и чл.197, във връзка с чл.195, ал.6 от Закона за устройство на територията, Общински съвет – Пирдоп, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :
	1.Общински съвет Пирдоп дава съгласие да се премахнат имоти частна общинска собственост – с начин на трайно ползване гаражи находящи се в поземлен имот с идентификатор 56407.9141, описани в Акт за частна общинска собственост 1053 от 26.02.2021г. със застроена площ от 28 кв.м. всеки. 
	2. Общински съвет Пирдоп  възлага на Кмета на Община Пирдоп да предприеме всички необходими действия по премахване на сградите, обезопасяване и възстановяване на терена.

     
 	По т.7 от дневния ред думата беше дадена на Кристина Петкова – Председател ОбС Пирдоп, която запозна Постоянните комисии с Докладна записка относно: Повторно разглеждане на докладна записка, относно определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.

	Г-жа Бръмбева даде думата за предложения по Докладна записка.
	Н. Ненчев – Предлагам, да подкрипим предложението за участие на съветниците в комисията на ротационен принцип.
	М. Бръмбева – Аз предлагам да бъде представителя на общинския съвет Пирдоп в комисията г-жа Кристина Петкова – Председател на ОбС Пирдоп.
	К. Петкова – Аз си давам отвод.

	Не постъпиха други предложения и г-жа Бръмбева подложи на гласуване предложението представителя на общинския съвет в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата да бъде избран на ротационен принцип.

	След проведеното гласуване с 3 гласа „за”, 0  гласа „против” и 2 гласа „въздържал се” от състава на ПК ИОСИП, след проведеното гласуване  с 2 гласа „за”, 0 гласа „против” и 3 глас „въздържал се” от състава на ПК ТУСЕЗГ, Постоянните комисии към Общински съвет-Пирдоп беше прието следното Становище: 

	На основание чл.21, ал.1, т.1 от Закона за местното самоуправление и местната администрация  и чл.2 от Правилника за реда, начина и условията за отпускане на финансови и материални помощи от Община Пирдоп, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :

	Не се приема предложението за определяне на представители на ротационен принцип в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата.

Поради изчерпване на дневния ред на съвместното засединие на Постоянната комисия по икономика, общинска собственост и инвестиционна политика и Постоянната комисия по териториално устройство, строителство, екология, земеделие и гори, г-жа Мария Бръмбева закри заседанието.



Протоколист: М. Кръстева                     ПРЕДСЕДАТЕЛ НА ПК ИОСИП	
                                                                                                     МАРИЯ БРЪМБЕВА

